Diari Oficial de la Generalitat Valenciana


Sumari del DOGV 4504, del 21-05-2003 (2003/5872)

RESOLUCIÓ de 19 de maig de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol General entre la Conselleria d'Obres Públiques, Urbanisme i Transports de la Generalitat Valenciana i l'Ajuntament d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4504

Data del DOGV
:   21-05-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/5872


Data del document
:   19-05-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Sant Vicent del Raspeig
    * Alacant
    * cooperació administrativa
    * ordenació hidràulica
    * administració local

RESOLUCIÓ de 19 de maig de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol General entre la Conselleria d'Obres Públiques, Urbanisme i Transports de la Generalitat Valenciana i l'Ajuntament d'Alacant. [2003/F5872]
  
Subscrit, després de la tramitació prèvia reglamentària, entre la Conselleria d'Obres Públiques, Urbanisme i Transports de la Generalitat Valenciana i l'Ajuntament d'Alacant, el 19 de febrer de 2003, un Protocol General de col·laboració, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat protocol, que ha quedat inscrit en el Registre de Convenis amb el número 0418/2003, i que figura com a annex d'esta resolució.
  
València, 19 de maig de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol General entre la Conselleria d'Obres Públiques, Urbanisme i Transports de la Generalitat Valenciana i l'Ajuntament d'Alacant
  
València, 19 de febrer de 2003
  
Reunits
  
D'una banda, José Ramón García Antón, conseller d'Obres Públiques, Urbanisme i Transports de la Generalitat Valenciana.
  
I d'una altra, Luis Bernardo Díaz Alperi, alcalde president de l'Ajuntament d'Alacant.
  
Les dos parts, segons intervenen, manifesten que es reconeixen recíprocament capacitat legal suficient per a l'atorgament d'este document, i, a l'efecte,
  
Exposen
  
La Generalitat Valenciana està executant a través de la Conselleria d'Obres Públiques, Urbanisme i Transports les obres de canalització dels barrancs de Juncaret i Orgègia des de Los Girasoles a Sant Vicent del Raspeig i Tanger fins a la desembocadura a l'Albufereta.
  
Fora de l'àmbit de l'obra mencionada però relacionada amb esta es troben una sèrie d'actuacions l'execució de les quals suposaria una millora de la qualitat de vida dels ciutadans alacantins. Per este motiu, tant la Generalitat Valenciana com l'Ajuntament d'Alacant han manifestat el desig d'abordar la materialització de les dites actuacions, i col·laboren en la planificació i la coordinació de les inversions necessàries i que es concreten en este protocol.
  
De conformitat amb el que establix l'article 6,4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, les administracions públiques podran desenrotllar protocols generals per a fixar el marc general i la metodologia per al desenrotllament de la col·laboració en una àrea d'interrelació competencial o en un assumpte de mutu interés.
  
En conseqüència, convenen a formalitzar el present protocol general, als fins indicats, d'acord amb les següents:
  
Clàusules
  
Primera. Objecte del Protocol General
  
L'objecte del present Protocol General és la instrumentació de la col·laboració i la coordinació de la Conselleria d'Obres Públiques, Urbanisme i Transports i l'Ajuntament d'Alacant, en la planificació de les infraestructures relacionades amb les obres de canalització dels barrancs de Juncaret i Orgègia des de Los Girasoles a Sant Vicent del Raspeig i Tanger fins a la desembocadura a l'Albufereta, que està executant la Conselleria d'Obres Públiques, Urbanisme i Transports.
  
Segona. Participació de la Generalitat Valenciana
  
Correspon a la Generalitat Valenciana, a través de la Conselleria d'Obres Públiques, Urbanisme i Transports, l'execució i el finançament de les obres següents:
  
- Complementàries de millora de l'accessibilitat i la continuïtat de passos de vianants en el projecte en execució de la canalització del barranc de l'Albufereta, consistents en:
  
· Quatre accessos de vianants en el llit del barranc per a facilitar la baixada dels veïns a la platja.
  
· Passarel·les de vianants en estos dos costats del nou pont de Ferrocarrils de la Generalitat Valenciana.
  
· Prolongació de la vorera de vianants del nou pont de l'avinguda de la Condomina.
  
Que s'han d'executar durant el desenrotllament de les obres de canalització.
  
- Xàrcia d'aigües pluvials per a captació dels vessaments dels carrers Enees, Cronos, Apol·lo; Flora d'Espanya i camí de la Colònia Romana; i la seua connexió amb el conducte de pluvials existent en el marge esquerre de la canalització.
  
Que s'han d'executar en el programa d'inversions corresponent, segons el projecte que ha de redactar l'Ajuntament d'Alacant.
  
- Nou pont per a vehicles lleugers entre el pont de l'avinguda de la Condomina i el pont de FGV. Segons el projecte que ha de redactar la Conselleria d'Obres Públiques, Urbanisme i Transports.
  
Que s'ha d'executar en el programa d'inversions corresponent, quan estiga aprovada la modificació del planejament urbà que resulte necessària.
  
- Nou emissari submarí d'aigües residuals tractades, en substitució de l'actual que s'inicia en la platja de l'Albufereta. I nou sobreeixidor submarí d'aigües pluvials en conducte paral·lel.
  
Segons el projecte en redacció per la Conselleria d'Obres Públiques, Urbanisme i Transports, amb les característiques generals següents:
  
· Longitud de l'emissari: 4.000 m, aproximadament.
  
· Diàmetre de l'emissari: 1,2 m.
  
· Difusors: de 200 m de longitud, a 30 m de profunditat, aproximadament.
  
· Longitud del sobreeixidor: més de 500 metres des de la línia de la platja.
  
· Diàmetre del sobreeixidor: 2 metres.
  
· Bombament de pluvials: en el marge esquerre de la canalització.
  
La Conselleria d'Obres Públiques Urbanisme i Transports agilitarà al màxim la redacció d'este projecte i tots els tràmits administratius posteriors, en l'àmbit de la seua competència, a fi de poder licitar les obres per concurs en el termini més breu possible
  
- Estudi de la millora de l'estació de bombament d'aigües residuals en el marge dret de la canalització.
  
Tercera. Participació de l'Ajuntament d'Alacant
  
Correspon a l'Ajuntament d'Alacant portar a terme les següents actuacions, tendents a fer possible l'execució lliure de càrregues i restriccions de les obres previstes en la clàusula anterior.
  
- Obtenció i la posada a disposició dels terrenys necessaris per a executar les obres.
  
- Obtenció de totes les autoritzacions de tercers que resulten necessàries. Per mitjà de la gestió directa dels servicis municipals o tramitar com a titular la documentació elaborada pels tècnics de la conselleria.
  
- Aprovació de la modificació de planejament citada en la clàusula anterior.
  
- Redacció del projecte d'arreplegada de pluvials citat en la clàusula anterior.
  
Quarta. Programació de les actuacions
  
Les dos administracions manifesten la seua intenció de programar i executar les actuacions assenyalades en les clàusules anteriors, amb la major brevetat possible, de conformitat amb les disponibilitats pressupostàries que es puguen habilitar.
  
I perquè conste, les dos parts subscriuen quatre exemplars del present protocol general al lloc i en la data indicats.
  
El conseller d'Obres Públiques, Urbanisme i Transports: José Ramón García Antón.
  
L'alcalde president de l'ajuntament d'Alacant: Luis Bernardo Díaz Alperi.